DIRECȚIA GENERALĂ BIODIVERSITATE

Nr. 105521

**APROB,**

**SECRETAR DE STAT**

**Robert SZĖP**

**REFERAT DE APROBARE**

Managementul resurselor acvatice vii este o acţiune complexă care are ca scop exploatarea durabilă a acestor resurse, a protejării biodiversității, de aceea se iau următoarele măsuri:

1. măsuri de protejare şi regenerare a resurselor acvatice vii, prin stabilirea anuală a

TAC-lui şi a cotelor de pescuit, a perioadelor de prohibiţie, a zonelor protejate şi a zonelor de cruţare, precum şi a măsurilor preventive;

b) măsuri de conservare a resurselor acvatice vii, prin reglementarea echipamentelor de pescuit, a efortului de pescuit sau a oricărei alte măsuri care să fie determinată de starea resurselor;

c) măsuri de administrare a pescuitului, astfel încât să se obţină o mai bună raţionalizare a efortului de pescuit;

d) reglementări privind pescuitul şi acvacultura;

e) stabilirea sistemelor de pază, control şi de inspecţie a activităţilor de pescuit;

f) integrarea activităţilor de valorificare a resurselor acvatice vii din ariile naturale protejate în planurile de management ale ariilor respective;

g) finanţarea programelor pentru popularea de susţinere şi de cercetare-dezvoltare în domeniul exploatării resurselor acvatice vii şi acvaculturii.

În conformitate cu prevederile art.12, alin(4) din Ordonanţa de urgență a Guvernului nr. 23/2008 privind pescuitul şi acvacultura, cu modificările ulterioare, anual, la propunerea Agenţiei Naţionale pentru Pescuit şi Acvacultură, prin ordin comun al ministrului agriculturii şi dezvoltării rurale şi al ministrului mediului şi dezvoltării durabile, s-au stabilit perioadele şi zonele de prohibiţie a pescuitului, precum şi zonele de protecţie a resurselor acvatice vii.

În România, conservarea şi utilizarea durabila a patrimoniului natural constituie un obiectiv de interes public major şi o componentă fundamentală a strategiei naţionale pentru dezvoltare durabilă, de aceea, în anul 2007, Guvernul României a adoptat Ordonanța de urgență nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările și completările ulterioare.

Suprafaţa totală a ariilor naturale protejate din România este de aproximativ 23 % din suprafaţa României.

Ordonanţa de urgenţă nr. 57/2007 reglementează:

1. asigurarea diversităţii biologice, prin conservarea habitatelor naturale, a florei şi faunei

sălbatice pe teritoriul României;

b) menţinerea sau restabilirea într-o stare de conservare favorabilă a habitatelor naturale şi a speciilor din flora şi fauna sălbatică;

c) identificarea bunurilor patrimoniului natural care necesită un regim special de protecţie, pentru conservarea şi utilizarea durabilă a acestora;

d) categoriile de arii naturale protejate, tipurile de habitate naturale, speciile de floră şi faună sălbatică şi alte bunuri ale patrimoniului natural ce se supun regimului special de protecţie, conservare şi utilizare durabilă;

e) constituirea, organizarea şi dezvoltarea reţelei naţionale de arii naturale protejate, precum şi a regimului acesteia;

f) regimul de administrare a ariilor naturale protejate şi procedurile de instituire a regimului de protecţie pentru alte arii naturale şi bunuri ale patrimoniului natural;

g) măsurile pentru protecţia şi conservarea speciilor de animale şi plante sălbatice periclitate, vulnerabile, endemice şi/sau rare, precum şi cele pentru protecţia formaţiunilor geomorfologice şi peisagistice de interes ecologic, ştiinţific, estetic, cultural-istoric şi de altă natură, a bunurilor naturale de interes speologic, paleontologic, geologic, antropologic şi a altor bunuri naturale cu valoare de patrimoniu natural, existente în perimetrele ariilor naturale protejate şi/sau în afara acestora;

h) responsabilităţile şi atribuţiile pentru punerea în aplicare a prevederilor prezentei ordonanţe de urgenţă.

Consiliul Uniunii Europene, prin Regulamentele (CE) a adoptat măsurile necesare pentru garantarea accesului la zonele de pescuit şi la resursele halieutice, pentru desfăşurarea în mod sustenabil a activităţilor de pescuit, ţinând cont de opiniile ştiinţifice disponibile şi, în special, de raportul elaborat de Comitetul ştiinţific, tehnic şi economic pentru pescuit, precum şi de studiile ştiinţifice realizate de către fiecare stat membru pentru zona sa de activitate.

Aplicarea reglementărilor Uniunii Europene privind sectorul pescăresc impune îmbunătăţirea cadrului juridic românesc prin armonizarea legislaţiei naţionale cu reglementările comunitare în domeniu.

Conservarea şi exploatarea durabilă a resurselor acvatice vii în conformitate cu noua Politică Comună pentru Pescuit (PCP) impune modificarea şi completarea reglementărilor naţionale privind accesul la resursele acvatice vii.

Aceste modificări sunt măsuri de implementare a PCP şi constau în:

- alinierea la terminologia de specialitate din regulamentele Uniunii Europene;

- reglementarea accesului la resursele acvatice vii;

- îmbunătăţirea activităţilor de control, inspecţie şi colectare date, corelat cu întărirea răspunderilor şi stabilirea unor sancţiuni care să descurajeze pescuitul INN.

Faţă de cele prezentate mai sus și având în vedere importanța acestui ordin pentru resursele acvatice din România, vă rugăm să aprobaţi proiectul de ordin comun al ministrului agriculturii și dezvoltării rurale și ministrului mediului, apelor și pădurilor privind stabilirea perioadelor și zonelor de prohibiție a pescuitului, precum și a zonelor de protecție și refacere biologică a resurselor acvatice vii în anul 2023.

Daniela DRĂCEA

Director general, Direcția Generală Biodiversitate

Elaborat: Pasmangiu Ștefan

Consilier, Direcția Generală Biodiversitate